钦定古今图书集成/明伦汇编/闺媛典/第372卷 > 《织锦篇》前人
## 钦定古今图书集成/明伦汇编/闺媛典/第372卷 > 《织锦篇》前人

络纬秋啼金井根，佳人当窗织凤麟。流云拂拭春无
痕，顷刻化成鸳鸯文。银汉含风星斗摇，虚空迸出黄
盘雕。为君裁作宫锦袍，夺得当年卢肇标。妾家本住
牵牛渚，与君误结同心缕。人间怪多离别苦，梦落阳
台不成雨。肠断无心为君织，向君抛却支机石。何时
头带莲花巾，相伴双成礼白云。